
Na podlagi 10. in 12. člena Zakona o kmetijstvu (Uradni list RS, št. 45/08, 57/12, 
90/12 – ZdZPVHVVR, 26/14, 32/15, 27/17, 22/18, 86/21 – odl. US, 123/21, 44/22 in 
130/22 – ZPOmK-2) Vlada Republike Slovenije izdaja

U R E D B O
o dopolnitvi Uredbe o spremembah in dopolnitvah Uredbe o izvajanju ukrepa naložbe v osnovna sredstva in podukrepa podpora za naložbe v gozdarske tehnologije ter predelavo, mobilizacijo in trženje gozdarskih proizvodov iz Programa razvoja podeželja Republike Slovenije za obdobje 2014–2020
1. člen

V Uredbi o spremembah in dopolnitvah Uredbe o izvajanju ukrepa naložbe v osnovna sredstva in podukrepa podpora za naložbe v gozdarske tehnologije ter predelavo, mobilizacijo in trženje gozdarskih proizvodov iz Programa razvoja podeželja Republike Slovenije za obdobje 
2014–2020 (Uradni list RS, št. 121/21) se v 57. členu za drugim odstavkom dodata nova, tretji in četrti odstavek, ki se glasita:

»(3) Ne glede na prvi odstavek tega člena je rok za vložitev zadnjega zahtevka za izplačilo sredstev 30. junij 2024 za zahtevke, ki bodo vloženi na naslednje javne razpise:

– 
1. javni razpis za podukrep 6.4 Podpora za naložbe v vzpostavitev in razvoj nekmetijskih dejavnosti (Uradni list RS, št. 93/20), 
– 
12. javni razpis za podukrep 4.1 Podpora za naložbe v kmetijska gospodarstva za leto 2020, namenjene obnovi proizvodnega potenciala hmeljišč po naravni nesreči (Uradni list RS, št. 97/20 in 119/20), 

– 
14. javni razpis za podukrep 4.1 Podpora za naložbe v kmetijska gospodarstva za leto 2020 za naložbe v prilagoditev kmetijskih gospodarstev izvajanju nadstandardnih zahtev na področju zaščite rejnih živali (Uradni list RS, št. 101/20 in 145/20), 

– 
javni razpis za operacijo ureditev gozdne infrastrukture iz PRP 2014–2020 za leto 2020 (Uradni list RS, št. 101/20), 

– 
13. javni razpis za podukrep 4.1 Podpora za naložbe v kmetijska gospodarstva za leto 2020, namenjene zaščiti živali na paši pred velikimi zvermi (Uradni list RS, št. 104/20), 

– 
6. javni razpis za podukrep 4.2 Podpora za naložbe v predelavo, trženje oziroma razvoj kmetijskih proizvodov za leto 2020 (Uradni list RS, št. 104/20), 

– 
javni razpis za operacijo naložbe v nakup nove mehanizacije in opreme za sečnjo in spravilo lesa iz PRP 2014-2020 za leto 2020 (Uradni list RS, št. 104/20),
– 
15. javni razpis za podukrep 4.1 Podpora za naložbe v kmetijska gospodarstva za leto 2020, namenjene prilagoditvi kmetijskih gospodarstev na podnebne spremembe ter izboljšanju okolja (Uradni list RS, št. 108/20), 

– 
javni razpis za operacijo naložbe v pred industrijsko predelavo lesa iz PRP 2014-2020 za leto 2020 (Uradni list RS, št. 108/20),

– 
16. javni razpis za podukrep 4.1 Podpora za naložbe v kmetijska gospodarstva za leto 2020 (Uradni list RS, št. 157/20) in

– 
17. javni razpis za podukrep 4.1 Podpora za naložbe v kmetijska gospodarstva za leto 2020 (Uradni list RS, št. 157/20).

(4) Upravičence, ki še niso vložili zadnjega zahtevka za izplačilo sredstev na podlagi javnih razpisov iz prejšnjega odstavka, ARSKTRP po uradni dolžnosti, najpozneje v 30 dneh od uveljavitve te uredbe, obvesti o spremembi roka za vložitev zadnjega zahtevka za izplačilo sredstev v skladu s prejšnjim odstavkom.«.
KONČNA DOLOČBA
2. člen

(začetek veljavnosti)

Ta uredba začne veljati naslednji dan po objavi v Uradnem listu Republike Slovenije.

